ไร้ข่าว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 ส.ค. 2554

ตลาดหุ้นวันที่ 16 มิ.ย.ดัชนีจะแกว่งตัวออกด้านข้าง ขาดปัจจัยบวกใหม่ๆ 
นายธวัชชัย อัศวพรไชยผู้อำนวยการฝ่ายวิเคราะห์หลักทรัพย์ บล.โกลเบล็ก กล่าวว่า ระยะสั้นอาจมีการขายทำกำไร โดยนักลงทุนไม่มั่นใจในปัญหาหนี้ในยุโรป ภายหลังมูดี้ส์ได้ปรับลดอันดับความน่าเชื่อถือของกรีซ 4 ขั้นรวด ลงมาอยู่ระดับขยะ (Ba1)
“หากหุ้นลงมาแตะระดับ 768 จุด น่าเข้าลงทุน ส่วนแนวต้านด้านบนที่ระดับ 787798 จุด”
มาร์เก็ตติง กล่าวว่า นักลงทุนเมินหุ้นตัวใหญ่ โดยเฉพาะกลุ่มพลังงาน แม้ราคาน้ำมันดิบจะปรับตัวขึ้นเหนือ 75 เหรียญสหรัฐต่อบาร์เรลก็ตาม และสลับเข้าไปเล่นหุ้นตัวกลาง เล็กและกลุ่มอาหาร เพราะคาดว่ากำไรสุทธิไตรมาส 2 จะออกมาดี และบางตัวยังมีเงินปันผลเป็นของแถมด้วย 
“ช่วงนี้หากไม่มีข่าวดีอะไร หุ้นคงจะเคลื่อนไหวแคบๆ ขอย่ำฐาน เพื่อรอขึ้นไปเล่นแถว 800 จุด ช่วงนี้แค่เล่นเก็งกำไร ไม่ใช่ซื้อเพื่อลงทุน”
ดัชนีหุ้นวันที่ 15 มิ.ย. ปิดตลาดที่ระดับ 780.37 จุด ลดลง 0.76 จุด มูลค่าการซื้อขาย 24,465 ล้านบาท ต่างชาติซื้อสุทธิ 4 ล้านบาท สถาบันซื้อ 558 ล้านบาท บัญชี บล. ขาย 108 ล้านบาท และรายย่อยทิ้ง 454 ล้านบาท